Document ID: 31972R0688

KOMISSION ASETUS (ETY) N:o 688/72,
annettu 28 päivänä maaliskuuta 1972,
kolmansiin maihin vietävien kukkasipulien ja -mukuloiden vähimmäishintajärjestelmästä annetun komission asetuksen (ETY) N:o 1767/68 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon elävän kasviaineiston ja kukkaviljelytuotteiden yhteisen markkinajärjestelyn luomisesta 27 päivänä helmikuuta 1968 annetun neuvoston asetuksen (ETY) N:o 234/68(1) ja erityisesti sen 7 artiklan 2 kohdan,
sekä katsoo, että
kolmansiin maihin vietävien kukkasipulien ja -mukuloiden vähimmäishintajärjestelmästä 6 päivänä marraskuuta 1968 annetun komission asetuksen (ETY) N:o 1767/68(2), sellaisena kuin se on muutettuna asetuksella (ETY) N:o 1946/70(3), 1 artiklassa säädetään, että vähimmäisvientihinnat on vahvistettava vuosittain viimeistään 31 päivänä lokakuuta, lukuun ottamatta begonioiden, gloksinioiden, gladiolusten, daalioiden ja liljojen hintoja, jotka on vahvistettava viimeistään 31 päivänä joulukuuta, ja että kunkin jäsenvaltion on toimitettava vuosittain begonioiden, gloksinioiden, gladiolusten, daalioiden ja liljojen osalta ennen 1 päivää joulukuuta ja muiden vähimmäisvientihintajärjestelmän piiriin kuuluvien tuotteiden osalta ennen 15 päivää lokakuuta kaikki kansainvälisten markkinahintojen kehityksen sekä vahvistettavien vähimmäishintojen arvioimiseen tarvittavat tiedot,
kokemus on osoittanut, että jäsenvaltiot eivät kykene toimittamaan asetuksen (ETY) N:o 1767/68 1 artiklan 3 kohdassa tarkoitettuja tietoja säädetyissä määräajoissa; tämän vuoksi on syytä muuttaa kyseisen asetuksen asian mukaisen soveltamisen varmistamiseksi näiden tietojen lähettämiselle ja näin ollen myös eri kukkasipulien vähimmäisvientihintojen vahvistamiselle säädettyjä määräpäiviä, ja
tässä asetuksessa säädetyt toimenpiteet ovat elävän kasviaineiston ja kukkaviljelytuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Korvataan asetuksen (ETY) N:o 1767/68 1 artiklan 1 kohdan kaksi ensimmäistä virkettä seuraavasti:
"1. Asetuksen (ETY) N:o 234/68 7 artiklassa säädetyt vähimmäisvientihinnat on vahvistettava vuosittain viimeistään:
- maaliskuun 31 päivänä begonioiden, gloksinioiden, gladiolusten, daalioiden ja liljojen osalta,
- tammikuun 31 päivänä muiden tuotteiden osalta.
Näitä hintoja sovelletaan niiden vahvistamispäivää seuraavan sadon tuotteisiin."
2. Korvataan mainitun artiklan 3 kohdan päivämäärät "1 päivää joulukuuta" ja "15 päivää lokakuuta" päivämäärillä "1 päivää maaliskuuta" ja "1 päivää tammikuuta".
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä maaliskuuta 1972.

Labels: 3
2
6